**Ministru kabineta rīkojuma projekta**

**„Par dāvinājuma pieņemšanu attālināta mācību procesa nodrošināšanai” sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atļaut Izglītības un zinātnes ministrijai pieņemt no sabiedrības ar ierobežotu atbildību „Baltijas Informācijas Tehnoloģijas” dāvinājumu 92 klēpjdatorus, lai rastu risinājumu pašreizējai problemātikai saistībā ar nepietiekamo materiāli tehnisko nodrošinājumu vispārējās pamatizglītības un vispārējās vidējās izglītības iestāžu izglītojamiem, lai Covid-19 izplatības ierobežošanai visā valsts teritorijā izsludinātās ārkārtējās situācijas (Ministru kabineta 2020. gada 6. novembra rīkojums Nr. 655 “Par ārkārtējās situācijas izsludināšanu” 5.13.2. apakšpunkts) laikā varētu nodrošināt attālinātu mācību procesu. Rīkojuma projekts stāsies spēkā pēc tā pieņemšanas Ministru kabinetā. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Izglītības un zinātnes ministrijas iniciatīva. 2. Nepieciešamība Covid-19 izplatības ierobežošanai visā valsts teritorijā izsludinātās ārkārtējās situācijas laikā nodrošināt attālinātu mācību procesu. 3. Ministru kabineta 2020. gada 6. novembra rīkojuma Nr. 655 “Par ārkārtējās situācijas izsludināšanu” 5.13.2.apakšpunkts. 4. Likuma „Par ārkārtējo situāciju un izņēmuma stāvokli” 8. panta pirmās daļas 4. punkts. 5. Nepieciešamība pieņemt dāvinājumu (92 klēpjdatorus). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai ierobežotu Covid-19 izplatību, ar 2020. gada 6. novembra rīkojuma Nr. 655 “Par ārkārtējās situācijas izsludināšanu ” (turpmāk – Rīkojums) līdz 2021. gada 7.februārim visā valsts teritorijā ir izsludināta ārkārtējā situācija. Ar Rīkojuma 5.13.2. apakšpunktu ārkārtējās situācijas laikā ir pārtraukta mācību procesa norise klātienē visās izglītības iestādēs un uzdots nodrošināt mācības īstenot attālināti.  Būtisks faktors veiksmīga attālināta mācību procesa īstenošanai ir iekārtu pieejamība izglītojamiem un pedagogiem. Izglītības un zinātnes ministrija, pamatojoties uz Ministru kabineta 2020.gada 16.septembra rīkojumu Nr. 507 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"”, lai uzlabotu tehnoloģisko nodrošinājumu vispārējās izglītības iestādēs un mazinātu Covid-19 krīzes radīto negatīvo seku ietekmi uz izglītības nozari, iegādājās un 2020.gada decembrī un janvārī nodeva pašvaldībām kopumā 6261 portatīvos datorus.  Izglītības un zinātnes ministrija 2021.gada 22.janvārī saņēma sabiedrības ar ierobežotu atbildību „Baltijas Informācijas Tehnoloģijas” vēstuli “Par iekārtu dāvinājumu”, kurā uzņēmums norāda, ka dāvina 92 klēpjdatorus. Izglītības un zinātnes ministrija rosina dāvinājumā saņemtos klēpjdatorus piešķirt pašvaldībām (divās grupās – republikas pilsētas un novadu pašvaldības), kas nesaņēma atbalstu vai saņēma mazu atbalstu atbilstoši Rīkojuma anotācijā noteiktajam. Piešķirot šo papildus atbalstu Izglītības un zinātnes ministrija vērtēja, lai kopā pašvaldībai piešķirtu vismaz 11 portatīvās datortehnikas vienības (ja 11 vienības novadu pašvaldībām bija piešķirtas jau iepriekš, tad papildus atbalstu dāvinājuma ietvaros novadu pašvaldības nesaņem), bet tiek piešķirta datortehnika, lai datortehnikas vienību skaits vienā novadā nepārsniegtu 16% novada izglītības iestādēs reģistrēto izglītojamo 7.-12. klašu grupā uz 2020. gada 1.septembri.  Ventspils pilsētai, kura nesaņēma atbalstu atbilstoši rīkojumam, tiek piešķirtas 11 portatīvās datortehnikas vienības un 8 portatīvās datortehnikas tiek piešķirtas Liepājas pilsētai, kur datortehnikas vienības saņēma mazāk kā 2% no pilsētas izglītības iestādēs reģistrēto izglītojamo skaita  Šos datorus pašvaldības nodod lietošanā pašvaldību dibinātajām izglītības iestādēm. Ministrija dāvinājumu nodos pašvaldībām atbilstoši šādam sadalījumam:   |  |  | | --- | --- | | Pašvaldība | Datoru skaits | | Ādažu novads | 11 | | Ludzas novads | 7 | | Krāslavas novads | 7 | | Ikšķiles novads | 11 | | Aizkraukles novads | 11 | | Valkas novads | 10 | | Carnikavas novads | 11 | | Rucavas novads | 5 | | Liepājas pilsēta | 8 | | Ventspils pilsēta | 11 |   Atbilstoši Civillikuma 1912. un 1913.pantam, kā arī 1915. panta pirmajai daļai valstij kā apdāvināmajam jānosaka iestāde, kura tās vārdā pieņemtu dāvinājumu, lai tas būtu spēkā. Ievērojot to, ka Latvijas normatīvajos aktos nav tieši regulēta kustamās mantas pieņemšana dāvinājumā valsts vārdā, un, tā kā atbilstoši publisko tiesību pamatprincipiem valsts iestādes drīkst rīkoties tikai normatīvajos aktos noteikto pilnvaru ietvaros (darīt to, kas ir tieši atļauts), ministrija nevar patstāvīgi (ar savu lēmumu) pieņemt dāvinājumā sabiedrības ar ierobežotu atbildību „Baltijas Informācijas Tehnoloģijas” 92 klēpjdatorus *Acer TravelMate P2*. Klēpdatori aprīkoti ar: Intel I3 procesors, 8 GB operatīvā atmiņa, 128 GB pusvaldītāju (SSD) disks, 15.6 collu bezatspīduma ekrāns, Windows 10 Pro operātājsistēma ar EDU licenci. Viena klēpjdatora cena 524,00 *euro* (bez PVN), kopā ar PVN 634,04 *euro*. Dāvinājuma summa – 58331,68 *euro* (tai skaitā PVN 10 123,68 *euro*).  Saskaņā ar Latvijas Republikas Satversmes 58. pantu valsts pārvaldes iestādes ir padotas Ministru kabinetam, kurš ir tiesīgs rīkoties valsts vārdā – nolemt pieņemt dāvinājumu un pilnvarot ministriju veikt darbības, lai nostiprinātu valsts īpašuma tiesības uz dāvinājuma priekšmetu. Papildus minētam ministrijas ieskatā uz dāvinājuma pieņemšanu no sabiedrības ar ierobežotu atbildību „Baltijas Informācijas Tehnoloģijas” neattiecas likuma „Par interešu konflikta novēršanu valsts amatpersonu darbībā” 14. panta otrajā daļā noteiktais aizliegums valsts amatpersonai vai koleģiālajai institūcijai prasīt vai pieņemt no fiziskās vai juridiskās personas ziedojumu, kā arī cita veida mantisku palīdzību publiskām vajadzībām, ja ziedojums vai palīdzība ietekmē lēmuma pieņemšanu attiecībā uz šo fizisko vai juridisko personu, jo attiecībā uz šo sabiedrību nav jāpieņem nekādi lēmumi. Likuma “Par interešu konflikta novēršanu valsts amatpersonu darbībā” 14. panta trešajā daļā ir noteikts, ka publiskas personas institūcija var pieņemt ziedojumu un citāda veida mantisko palīdzību publiskas personas institūcijas vajadzībām — personāla apmācības vai darba organizācijas un tehniskā nodrošinājuma uzlabošanai, ja to sniedz kāda neiesaistīta trešā persona un tas tiek pieņemts, ievērojot šā panta otrajā daļā noteiktos ierobežojumus, kā arī neveicina valsts amatpersonas nokļūšanu interešu konflikta situācijā. Pirms ziedojuma vai mantiskās palīdzības saņemšanas nepieciešama augstākas amatpersonas vai koleģiālās institūcijas atļauja. Ministrijas ieskatā, sabiedrība ar ierobežotu atbildību „Baltijas Informācijas Tehnoloģijas” ir neiesaistīta trešā persona, šāda dāvinājuma pieņemšana un tālāk nodošana pašvaldībām īpašumā neveicina valsts amatpersonas nokļūšanu interešu konflikta situācijā, kā arī ir ievēroti šā likuma 14.pantā noteiktie ierobežojumi.  Pēc dāvinājuma pieņemšanas tās plānots nodot bez atlīdzības pašvaldību īpašumā (atbilstoši ministrijas veiktajiem aprēķiniem un šajā anotācijā norādītajā tabulā), kas tālāk nodrošinās to nodošanu izglītojamiem. Ministrijas ieskatā, ņemot vērā ārkārtējo situāciju, kā arī, lai sasniegtu dāvinājuma pieņemšanas mērķi – ārkārtējā situācijā nodrošinātu attālināta mācību procesam nepieciešamo iekārtu pieejamību pašvaldību vispārējās pamatizglītības un vispārējās vidējās izglītības iestāžu izglītojamiem, šajā gadījumā pirms iekārtu nodošanas bez atlīdzības pašvaldību īpašumā nav veicama citu publisku personu vai tās iestāžu vajadzību noskaidrošana. Minētais pamatojams arī ar likuma „Par ārkārtējo situāciju un izņēmuma stāvokli” 8. panta pirmās daļas 4. punktā noteikto, ka, izsludinot ārkārtējo situāciju, Ministru kabinetam ir tiesības noteikt īpašu kārtību arī preču un citu materiāltehnisko resursu pieejamībai.  Ņemot vērā ārkārtējās situācijas radītos apstākļus un jautājuma steidzamību, ministrija atzīst šo jautājumu par atbilstošu valsts interesēm un aicina to atbalstīt.  Ievērojot minēto, ministrija ir izstrādājusi Ministru kabineta rīkojuma projektu „Par dāvinājuma pieņemšanu attālināta mācību procesa nodrošināšanai”, kurš paredz:   1. atļaut ministrijai pieņemt sabiedrības ar ierobežotu atbildību „Baltijas Informācijas Tehnoloģijas” dāvinājumu 92 klēpjdatorus *Acer TravelMate P2* 58331,68 *euro* (tai skaitā PVN 10 123,68 *euro*); 2. pilnvarojumu ministrijas valsts sekretārei parakstīt dāvinājuma līgumu par dāvinājuma pieņemšanu; 3. atļauju ministrijai pēc iekārtu iegādes un iekārtu pieņemšanas dāvinājumā nodot tās bez atlīdzības pašvaldību īpašumā, nenoskaidrojot citu publisku personu vai tās iestāžu vajadzību. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja ministrija. |
| 4. | Cita informācija | Rīkojuma projekts tiešā veidā attiecas uz izglītības un zinātnes politiku (vispārējās izglītības sistēmas attīstību). |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | I sadaļas 2.punktā minētās pašvaldības un to dibinātās vispārējās pamatizglītības un vispārējās vidējās izglītības iestādes un to izglītojamos. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2021** | | Turpmākie trīs gadi (*euro*) | | | | |
| **2022** | | **2023** | | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.  gadam | izmaiņas, salīdzinot ar vidēja termiņa budžeta ietvaru 2023.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | *0* | *0* | *0* | *0* | *0* | *0* | *0* |
| 1.2. valsts speciālais budžets | *0* | *0* | *0* | *0* | *0* | *0* | *0* |
| 1.3. pašvaldību budžets | *0* | *0* | *0* | *0* | *0* | *0* | *0* |
| 2. Budžeta izdevumi: | **0** | **0** | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* | *0* | *0* |
| 2.2. valsts speciālais budžets | *0* | *0* | *0* | *0* | *0* | *0* | *0* |
| 2.3. pašvaldību budžets | *0* | *0* | *0* | *0* | *0* | *0* | *0* |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* | *0* | *0* |
| 3.2. speciālais budžets | *0* | *0* | *0* | *0* | *0* | *0* | *0* |
| 3.3. pašvaldību budžets | *0* | *0* | *0* | *0* | *0* | *0* | *0* |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | *0* | *0* | *0* | *0* | *0* | 0 |
| 5.3. pašvaldību budžets | *0* | *0* | *0* | *0* | *0* | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. | | | | | | |
| 8. Cita informācija | Nav | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Anotācijas I sadaļas 2.punktā minētās pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav. |

Izglītības un zinātnes ministre Ilga Šuplinska

Dambīte, 65804934

[daiga.dambite@izm.gov.lv](mailto:daiga.dambite@izm.gov.lv)